**Supradoza**

*Florin Pindaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Supradoza

Privindu-mă pieziș imi pare

Că port în mine chip străin

Că n-am și eu, ca fiecare,

Un loc de care s-aparțin.

M-a renegat întruna timpul

Nici cerul azi nu mă privește

În ochii mei cu dinadinsul

Un mare gol se oglindește.

Am fost de când mă știu tratat

Cu cea mai grea indiferență

Și zilnic mi-au administrat

În doze uriașe indolență.

Așa, în fiecare zi plângând

Mi-a curs prin lacrimi chiar ființa

Pân-am ajuns să mor luând

În supradoză suferința.

La maladia ce-am avut

Un singur leac s-a cuvenit

De ce mămico nu m-ai vrut?

De ce tăticule m-ați părăsit?